《归牧相访示所作诗赋篇予与其兄子纬还往颇熟》
宋代·刘敞

曰予谢宾客，久与时世疏。何忽衡门下，见枉使君车。

彤旆映落日，腰间有悬鱼。抵掌若平生，论文及空虚。

昔与君犹子，结交幸通书。往还苦不早，相见情有馀。

置我二阮间，远惭德不如。强来束带起，投谒寻君庐。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。